 REPUBLIKA HRVATSKA

 PRIMORSKO-GORANSKA ŽUPANIJA

  GRAD DELNICE

 **GRADONAČELNICA**

KLASA: 940-04/22-01/03

KLASA: 947-02/21-01/08

KLASA: 947-03/21-01/04

Delnice, 26. rujna 2022.g.

**Gradonačelnica Grada Delnica**, na temelju članka 391. Zakona o vlasništvu i drugim stvarnim pravima („Narodne novine 91/96, 68/98, 137/99, 22/00, 114/01, 79/06, 141/06, 146/08, 38/09, 153/09, 90710, 143/12 i 152/149), članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20), članka 60. Statuta Grada Delnica (Službene novine Grada Delnica“ 02/21), članka 3. stavka 1. i članka 9. stavka 1. Odluke o raspolaganju i upravljanju zemljištem u vlasništvu Grada Delnica („Službene novine Primorsko-goranske županije 47/12), kao i Odluke Gradskog vijeća od 28.04. i 15.09.2022. godine, današnjeg dana raspisuje sljedeći

**J A V N I N A T J E Č A J**

**za prodaju zemljišta u vlasništvu Grada Delnica**

1. **Predmet prodaje:**

1.1. K.č.br. 1395/72, koja je upisana u z.k.ul. 2716, k.o. Delnice I, čija je oznaka livada, Doli (u naravi građevinsko zemljište), čija je površina 2.000,00 m2 i čija početna cijena na temelju Procjembenog elaborata Broj: PE – 16/2022.izrađenog od strane stalnog sudskog vještaka iz područja graditeljstva i procjene nekretnina iz kolovoza 2022. godine, iznosi **396.000,00 kuna** ili 52.560,00 € (197,77 kn/m2).

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21) [k.č.br](http://k.xn--bea.br/). se nalazi u građevinskom području naselja Delnice, namjena je M1- mješovita namjena, pretežito stambena prema Urbanističkom planu uređenja građevinskog područja naselja Delnice, područja poslovne namjene K-1-1 i K-2-2 ( SN PGŽ 07/05, 23/11, SN GD 2/16 i 3/17).

Zemljište je opremljeno komunalnom infrastrukturom (nerazvrstana cesta, oborinska odvodnja i javna rasvjeta), te postoji mogućnost priključka na fekalnu kanalizaciju, vodovod, struju, te telekomunikacijsku mrežu.

**1.1.1.Posebni uvjeti za kupnju ove nekretnine** su plaćanje sljedećih troškova:

A) U kupoprodajnu cijenu nije uračunat trošak Parcelacijskog elaborata koji je Grad Delnica imao obzirom da je kčbr.1395/72 nastala cijepanjem k.č.br. 1395/71. Sukladno ugovoru o pružanju geodetskih usluga sa ugovorenim izvršitelj kao i troškovniku istog, trošak parcelacijskog elaborata iznosi 3.000,00 kuna bez PDV-a, tj **3.750,00 kuna** s PDV-om.

B) Isto tako, u kupoprodajnu cijenu nije uračunat trošak DCP ispitivanja kao i izrade geotehničkog elaborata izrađivača istog koji iznosi 4.100,00 kuna bez PDV-a, tj. **5.125,00 kuna** s PDV-om.

1.2. K.č.br 12620, koja je upisana u z.k.ul. 2077, k.o. Delnice II, čija je oznaka oranica, Županca, čija je površina 336 m2 i čija početna cijena na temelju Procjembenog elaborata Broj: PE – 14/2022.izrađenog od strane stalnog sudskog vještaka iz područja graditeljstva i procjene nekretnina iz rujna 2022. godine, iznosi **34.300,00 kuna** ili 4.600,00 € (112,19 kn/m2).

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21) [k.č.br](http://k.xn--bea.br/). se nalazi u građevinskom području naselja Delnice, namjena je K- gospodarska namjena prema Urbanističkom planu uređenja građevinskog područja naselja Delnice, područja poslovne namjene K-1-1 i K-2-2 ( SN PGŽ 07/05, 23/11, SN GD 2/16 i 3/17).

Zemljište je opremljeno komunalnom infrastrukturom (nerazvrstana cesta, javna rasvjeta).

1.3. K.č.br. 3023/49, koja je upisana u z.k.ul. 562, k.o. Crni Lug, čija je oznaka oranica, Lomi 8 (u naravi građevinsko zemljište), čija je površina 109 m2 i čija početna cijena na temelju Procjembenog elaborata Broj: PE – 11/2022.izrađenog od strane stalnog sudskog vještaka iz područja graditeljstva i procjene nekretnina iz rujna 2022. godine, iznosi **16.600,00 kuna** ili 2.200,00 € (151,94 kn/m2).

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21) [k.č.br](http://k.xn--bea.br/). se nalazi u građevinskom području naselja Crni Lug

Zemljište je opremljeno komunalnom infrastrukturom (nerazvrstana cesta, javna rasvjeta), te postoji mogućnost priključka na vodovod, struju, te telekomunikacijsku mrežu

 **2. Ponuda mora sadržavati, za sve nekretnine:**

2.1. Prijavu na natječaj sa svim podacima podnositelja ponude (ime i prezime odnosno naziv podnositelja ponude, OIB),

2.2. Presliku osobne iskaznice ukoliko je ponuditelj fizička osoba/presliku rješenja o upisu u sudski registar za pravne osobe odnosno obrtni registar za fizičke osobe obrtnike,

2.3. Ukupnu visinu ponuđene cijene,

2.4. Adresu prebivališta/sjedišta,

2.5. Broj tekućeg računa za fizičke osobe odnosno žiro-računa za pravne i fizičke osobe koje obavljaju samostalnu djelatnost, u slučaju povrata jamčevine,

2.6.Potvrdu Odjela Gradske uprave za financije i projekte Grada Delnice da ponuditelj nema dospjelih dugovanja prema Gradu Delnicama.

2.7. Dokaz o uplaćenoj jamčevini u visini 25% početne cijene (Jamčevina za ozbiljnost ponude iznosi 25% od početne cijene i uplaćuje se na žiro račun prodavatelja broj HR9824020061806900005 koji je otvoren kod Erste & Steiermaerkische Bank d.d. uz naznaku: jamstvo za ponudu za kupnju zemljišta s modelom HR68 i pozivom na broj 7242-OIB ponuditelja). **Jamčevina za**:

2.7.1. **K.č.br. 1395/72**, koja je upisana u zkul. 2716, k.o. Delnice I, čija je oznaka livada, Doli (u naravi građevinsko zemljište), čija je površina 2.000,00 m2 i čija je početna cijena na temelju Procjembenog elaborata Broj: PE – 16/2022 izrađenog od strane stalnog sudskog vještaka iz područja graditeljstva i procjene nekretnina iz kolovoza 2022. godine, određena u iznosu od 396.000,00 kuna ili 52.560,00 € (197,77 kn/m2) iznosi **99.000,00 kuna** ili 52.560,00 €.

2.7.2. **K.č.br 12620**, koja je upisana u z.k.ul. 2077, k.o. Delnice II, čija je oznaka oranica, Županca, čija je površina 336 m2 i čija je početna cijena na temelju Procjembenog elaborata Broj: PE – 14/2022 izrađenog od strane stalnog sudskog vještaka iz područja graditeljstva i procjene nekretnina iz rujna 2022. godine, određena u iznosu od 34.300,00 kuna ili 4.600,00 € (112,19 kn/m2) ) iznosi **8.575,00 kuna** ili 1.150,00 €.

2.7.3. **K.č.br. 3023/49**, koja je upisana u z.k.ul. 562, k.o. Crni Lug, čija je oznaka oranica, Lomi 8 (u naravi građevinsko zemljište), čija je površina 109 m2 i čija je početna cijena na temelju Procjembenog elaborata Broj: PE – 11/2022 izrađenog od strane stalnog sudskog vještaka iz područja graditeljstva i procjene nekretnina iz rujna 2022. godine, određena u iznosu od 16.600,00 kuna ili 2.200,00 € (151,94 kn/m2) iznosi **4.150,00 kuna** ili 550,00 €.

1. **Podnošenje prijava**

Javni natječaj otvoren je osam (8) dana računajući od prvog slijedećeg dana od dana objave javnog natječaja odnosno obavijesti o raspisivanju javnog natječaja u dnevnom tisku.

Neće se razmatrati ponude ponuditelja ako je ponuđen manji iznos od početne cijene kako je to za svaku nekretninu navedeno.

Nepotpune i nepravodobne ponude neće biti razmatrane, a pravodobne koje ne ispunjavaju sve uvjete iz natječaja smatrat će se neprihvatljivima.

1. **Kriterij za odabir najpovoljnije ponude:**

Najpovoljnijim ponuditeljem smatra se ponuditelj koji ispunjava uvjete natječaja i koji je ponudio najvišu cijenu koja mora biti veća od početne cijene ili istovjetna početnoj cijeni i izražena u kunama i eurima, dok se ponude dostavljene u drugoj valuti neće razmatrati.

U slučaju da isti ponuditelj dostavi više ponuda za istu nekretninu, valjanom će se smatrati isključivo ponuda s najvećim iznosom ponuđene cijene.

1. **Dostavljanje ponuda**

Pisane ponude sa svim prilozima dostavljaju se poštom ili osobno u zatvorenim omotnicama na adresu: Grad Delnice, Trg 138. brigade HV 4, 51 300 Delnice, s naznakom: „Natječaj za kupnju zemljišta navedenog pod rednim brojem natječaja (Napomena: Kao oznaku treba navesti: 1.1., 1.2. ili 1.3) u vlasništvu Grada Delnica“- NE OTVARATI. Zainteresirani su dužni na poleđini omotnice navesti naziv podnositelja ponude, te adresu prebivališta ili sjedišta.

1. **Odabir najpovoljnijeg ponuditelja te ostali posebni uvjeti**

6.1. Odluku o odabiru najpovoljnijeg ponuditelja, na prijedlog Povjerenstva donosi, vezano uz odredbu članka 48. Zakona o lokalnoj i područnoj (regionalnoj) samoupravi, donosi Gradsko vijeće Grada Delnica za k.č.br. 1395/72, a Gradonačelnica za k.č.br 12620 i k.č.br. 3023/49, te se dostavlja svim ponuditeljima najkasnije u roku 8 dana od dana njezina donošenja.

6.2. Nakon odabira najpovoljnijeg ponuditelja ostalim ponuditeljima grad će najkasnije u roku od 30 dana vratiti jamčevinu bez prava na kamatu za razdoblje od njezine uplate do isplate.

6.3. Odabrani ponuditelj dužan je u roku od 15 dana od dana donošenja odluke o odabiru sklopiti ugovor o kupoprodaji.

6.4. U slučaju odustanka prvog najpovoljnijeg ponuditelja, donosi se Odluku o sklapanju ugovora s prvim sljedećim najpovoljnijim ponuditeljem pod uvjetom da isti prihvati najvišu ponuđenu cijenu.

6.5. Najpovoljnijem ponuditelju jamčevina se uračunava u kupoprodajnu cijenu, a ostalim ponuditeljima vraća se u roku od 8 dana od dana donošenja odluke o odabiru najpovoljnijeg ponuditelja.

6.6. Ponuditelju koji je odustao od ponude iznos jamčevine se ne vraća.

6.7. U kupoprodajnu cijenu nije uključen porez na promet nekretnina koji plaća kupac.

6.8. Kupoprodajna cijena biti isplaćena u cijelosti u roku od 30 dana od dana sklapanja Ugovora o kupoprodaji nekretnine, što znači da nema obročnog plaćanja.

6.9. Vezano uz k.č.br. 1395/72, u kupoprodajnom ugovoru zasebno će biti navedene svrhe uplate, zasebno kupoprodajna cijena, zasebno posebni troškovi.

 6.10.Kupac stječe pravo uknjižbe prava vlasništva u zemljišnim knjigama nakon što u cijelosti isplati kupoprodajnu cijenu.

Gradonačelnica

Katarina Mihelčić, dipl.ing.agr.